SEAFCO โบรกเชียร์ซื้อเป้า 4.50 บ. ชูธุรกิจผ่านจุดต่ำสุด-แบ็กล็อก Q4 ฟื้นสูงในรอบ 2 ปี
SEAFCO โบรกเชียร์ซื้อเป้า 4.50 บาท ชูธุรกิจผ่านจุดต่ำสุดแล้ว แถมโชว์แบ็กล็อก Q4/65 ฟื้นสูงในรอบ 2 ปี จับตาปี 66 พลิกกำไรแกร่งรอบ 3 ปี
SEAFCO โบรกเชียร์ซื้อเป้า 4.50 บาท ชูธุรกิจผ่านจุดต่ำสุดแล้ว แถมโชว์แบ็กล็อก Q4/65 ฟื้นสูงในรอบ 2 ปี จับตาปี 66 พลิกกำไรแกร่งรอบ 3 ปี
28 พ.ย. 2565

บล.ดาโอ ระบุในบทวิเคราะห์วันนี้(28พ.ย.65) ว่า บริษัท ซีฟโก้ จำกัด (มหาชน) หรือ SEAFCO คงคำแนะนำ “ซื้อ” ราคาเป้าหมาย 4.50 บาท โดยมีมุมมองเป็นบวกจากการประชุม SET Opportunity Day เมื่อวันศุกร์ (25 พ.ย.) จากแนวโน้มโดยรวมผ่านจุดต่ำสุดแล้ว โดยเฉพาะสถานการณ์ backlog และแรงงาน โดยมีประเด็นสำคัญดังนี้
1.backlog ปัจจุบันอยู่ที่ 1.7 พันล้านบาท (หากไม่รวมงานศูนย์การค้าเซ็นทรัลเอ็มบาสซี ส่วนต่อขยาย 700 ล้านบาท) ฟื้นสูงสุดในรอบ 2 ปี จากการที่บริษัทได้งานใหญ่ 2 โครงการรวม 1.3 พันล้านบาท ซึ่งรวมงานสายสีม่วงใต้ที่ล่าสุดได้ทยอยเริ่มงานบางส่วนแล้วและจะเสร็จสิ้นไตรมาส 3/66, 2. สถานการณ์แรงงานปัจจุบันคลี่คลายขึ้นมากหลังบริษัทสามารถนำเข้าแรงงานได้ต่อเนื่อง, และ3.อยู่ระหว่างเจรจากับพาร์ทเนอร์บริษัทรับเหมาญี่ปุ่น เพื่อเข้าประมูลงานรถไฟใต้ดินที่บังกลาเทศ คาดเห็นความชัดเจนปี 66
สำหรับไตรมาส 4/65 ประเมินจะขาดทุนลดลงต่อเนื่องจากไตรมาสก่อนหน้า ราคาหุ้นปรับตัวขึ้น และ outperform SET 9% และ 6% ใน 1-3 เดือน จากข่าวความคืบหน้าการรับงานใหม่ คงคำแนะนำ “ซื้อ” จากแนวโน้มปี 66 กลับมา turnaround ตามการฟื้นตัวของ backlog ขณะที่โอกาสเติมงานใหม่อื่น ๆ ยังมีสูง
ทั้งนี้คงประมาณการขาดทุนสุทธิปี 65 ที่ 176 ล้านบาท และกำไรสุทธิปี 66 ที่ 70 ล้านบาท ฟื้นเป็นกำไรในรอบ 3 ปี จากการฟื้นตัวของ backlog และสถานการณ์แรงงาน